Document ID: 32010L0022

KOMISSION DIREKTIIVI 2010/22/EU,
annettu 15 päivänä maaliskuuta 2010,
maatalous- ja metsätraktoreiden tyyppihyväksyntää koskevien neuvoston direktiivien 80/720/ETY, 86/298/ETY, 86/415/ETY ja 87/402/ETY sekä Euroopan parlamentin ja neuvoston direktiivien 2000/25/EY ja 2003/37/EY muuttamisesta niiden mukauttamiseksi tekniikan kehitykseen
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon pyörillä varustettujen maatalous- ja metsätraktoreiden ohjaustilaa, pääsyä ohjauspaikalle sekä ovia ja ikkunoita koskevan jäsenvaltioiden lainsäädännön lähentämisestä 24 päivänä kesäkuuta 1980 annetun neuvoston direktiivin 80/720/ETY (1) ja erityisesti sen 3 artiklan,
ottaa huomioon kapearaiteisten pyörillä varustettujen maatalous- ja metsätraktoreiden takaosaan kaatumisen varalta asennetuista suojarakenteista 26 päivänä toukokuuta 1986 annetun neuvoston direktiivin 86/298/ETY (2) ja erityisesti sen 12 artiklan,
ottaa huomioon pyörillä varustettujen maatalous- tai metsätraktoreiden hallintalaitteiden asentamisesta, sijainnista, toiminnasta ja merkitsemisestä 24 päivänä heinäkuuta 1986 annetun neuvoston direktiivin 86/415/ETY (3) ja erityisesti sen 4 artiklan,
ottaa huomioon kapearaiteisiin pyörillä varustettuihin maatalous- ja metsätraktoreihin kuljettajan istuimen eteen kaatumisen varalta asennetuista suojarakenteista 25 päivänä kesäkuuta 1987 annetun neuvoston direktiivin 87/402/ETY (4) ja erityisesti sen 11 artiklan,
ottaa huomioon maatalous- ja metsätraktoreiden käyttövoimaksi tarkoitettujen moottoreiden kaasu- ja hiukkaspäästöjen vähentämiseksi toteutettavista toimenpiteistä ja neuvoston direktiivin 74/150/ETY muuttamisesta 22 päivänä toukokuuta 2000 annetun Euroopan parlamentin ja neuvoston direktiivin 2000/25/EY (5) ja erityisesti sen 7 artiklan,
ottaa huomioon maatalous- tai metsätraktoreiden, niiden perävaunujen ja vedettävien vaihdettavissa olevien koneiden ja näihin ajoneuvoihin tarkoitettujen järjestelmien, osien ja erillisten teknisten yksiköiden tyyppihyväksynnästä sekä direktiivin 74/150/ETY kumoamisesta 26 päivänä toukokuuta 2003 annetun Euroopan parlamentin ja neuvoston direktiivin 2003/37/EY (6) ja erityisesti sen 19 artiklan 1 kohdan a ja b alakohdan,
sekä katsoo seuraavaa:
(1)
Direktiivissä 80/720/ETY on aiheellista selventää, mitkä ikkunat voidaan nimetä hätäpoistumisteiksi.
(2)
Direktiivissä 86/415/ETY on traktorien turvallisuuden parantamiseksi tarpeen täsmentää voimanottolaitteen ulkoisia hallintalaitteita koskevat turvallisuusvaatimukset.
(3)
Direktiivin 86/415/ETY osalta olisi sallittava standardien ISO 3767-1:1996 ja ISO 3767-2:1996 mukaiset kuvakkeet hallintalaitteiden tunnuksina, jotta yhteisön vaatimukset vastaisivat maailmanlaajuisesti sovellettavia pyörillä varustettujen maatalous- ja metsätraktoreiden hallintalaitteita koskevia vaatimuksia.
(4)
Direktiiviin 2000/25/EY on tarpeen tehdä joitakin lisämerkintöjä, jotta se olisi yhdenmukainen komission direktiivillä 2005/13/EY (7) käyttöön otettujen eri vaiheita (III A, III B ja IV) koskevien uusien raja-arvojen kanssa.
(5)
Direktiivissä 2003/37/EY vahvistettujen ilmoituslomakkeiden tietyissä kohdissa olisi käytettävä selvyyden vuoksi tarkempaa sanamuotoa.
(6)
Direktiivien 2003/37/EY, 86/298/ETY ja 87/402/ETY viittaukset OECD:n testiohjeisiin on tarpeen saattaa ajan tasalle, koska OECD:n neuvoston päätöstä C(2005) 1 on viimeksi muutettu lokakuussa 2008 tehdyllä OECD:n neuvoston päätöksellä C(2008) 128. Oikeusvarmuuden vuoksi direktiiveihin on tarpeen sisällyttää kyseisten OECD:n asiakirjojen asiaan liittyvät tekstit.
(7)
Direktiivejä 80/720/ETY, 86/298/ETY, 86/415/ETY, 87/402/ETY, 2000/25/EY ja 2003/37/EY olisi muutettava.
(8)
Tässä direktiivissä säädetyt toimenpiteet ovat direktiivin 2003/37/EY 20 artiklan 1 kohdan mukaisesti perustetun komitean lausunnon mukaiset,
ON HYVÄKSYNYT TÄMÄN DIREKTIIVIN:
1 artikla
Direktiivin 80/720/ETY muuttaminen
Muutetaan direktiivi 80/720/ETY tämän direktiivin liitteen I mukaisesti.
2 artikla
Direktiivin 86/298/ETY muuttaminen
Muutetaan direktiivi 86/298/ETY tämän direktiivin liitteen II mukaisesti.
3 artikla
Direktiivin 86/415/ETY muuttaminen
Muutetaan direktiivi 86/415/ETY tämän direktiivin liitteen III mukaisesti.
4 artikla
Direktiivin 87/402/ETY muuttaminen
Muutetaan direktiivi 87/402/ETY tämän direktiivin liitteen IV mukaisesti.
5 artikla
Direktiivin 2000/25/EY muuttaminen
Muutetaan direktiivi 2000/25/EY tämän direktiivin liitteen V mukaisesti.
6 artikla
Direktiivin 2003/37/EY muuttaminen
Muutetaan direktiivi 2003/37/EY seuraavasti:
1)
[koskee ainoastaan englanninkielistä toisintoa]
2)
Muutetaan liitteet I ja II tämän direktiivin liitteen VI mukaisesti.
7 artikla
Saattaminen osaksi kansallista lainsäädäntöä
1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä huhtikuuta 2011. Niiden on viipymättä toimitettava komissiolle kirjallisina nämä säännökset.
Jäsenvaltioiden on sovellettava näitä säännöksiä 1 päivästä toukokuuta 2011 lukuun ottamatta 5 artiklaa, jota niiden on sovellettava tämän direktiivin voimaantulosta alkaen.
Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
8 artikla
Voimaantulo
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
9 artikla
Osoitus
Tämä direktiivi on osoitettu kaikille jäsenvaltioille.
Tehty Brysselissä 15 päivänä maaliskuuta 2010.

Labels: 7
8
6